google/wiki40b huggingface dataset:
Olaf Thommesen

Arkiv

Under første verdenskrig var han med i det norske nøytralitetsvernet på Sørlandet.I 1914 deltok han på militærøvelse og fikk tatt en rekke bilder som han senere samlet i et fotoalbum han kalte Erindringer fra soldatlivet. Fotoalbumet er oppbevart på KUBEN i Arendal.
México (delstat)

Navn

Mexico er betegnelsen både for De forente meksikanske stater, hovedstaden Mexico by og denne delstaten. For å skille, snakkes det derfor om Estado de México (delstaten Mexico) eller mer uformelt Edomex.

Geografi

Delstaten ligger for det meste på den høysletta som kalles Mexicodalen, over 2000 meter over havet, oppdelt av fjellkjedene Sierra de Ajusco og Montes de las Cruces. Her ligger det flere brakkvannsjøer, den mest kjente er den nå for det meste tørrlagte Texcocosjøen. Det ligger flere høye fjelltopper i México, blant annet Popocatépetl, Iztaccihuatl og Nevado de Toluca.
Klimaet er behagelig temperert, mens fuktigheten er varierende. Regntiden er fra juni til september. Delstatshovedstaden Toluca, som ligger ca. 2600 meter over havet, opplever av og til snøfall i bymarka.
De fleste innbyggerne bor i store forstadskommuner i umiddelbar nærhet av Mexico by. Den mest folkerike kommunen er Ecatepec de Morelos, som har over 1,6 millioner innbyggere.

Historie

Delstaten Méxicos historie er ofte synonymt med hele landets historie. Den første store høykulturen i Mexicodalen blomstret fra Kristi Fødsel av i Teotihuacán, som da var en av verdens største byer. På 600-tallet ble imidlertid byen plyndret og forlatt. Toltek-kulturen blomstret i århundrene etter, før området fra 1300-tallet av ble dominert av aztekerne. Den spanske erobringen på 1500-tallet førte til grunnleggelsen av flere byer og befestede klostre i delstaten, men også til slaveri og død for store deler av befolkningen. Delstaten spilte også en nøkkelrolle i frigjøringskrigen fra Spania, og frihetshelten José Maria Morelos ble henrettet i delstaten. I siste halvdel av det 20. århundre har Mexico by vokst utover i staten Mexico og gjort de fleste av innbyggerne til forstadsbeboere.

Befolkning

For hundre år siden var urbefolkningen det største befolkningselementet i Edomex, fordelt på otomí, masagua og nahua-folkene. I dag snakkes disse språkene ennå i isolerte deler av delstaten.
De aller fleste innbyggerne har imidlertid relativt kort fartstid i delstaten, de har flyttet ut fra Mexico by, eller vandret inn fra resten av Mexico.

Kommuner

Den meksikanske delstaten, México består av tilsammen 125 kommuner. Disse kommunene finner man igjen i denne oversikten. 34 av kommunene hører til innunder ZMCM sammen med 16 bykommuner i Mexicos føderale distrikt.

Interessant i delstaten Mexico

Teotihuacán, som står på UNESCOs liste over verdensarven, imponerer med sine enorme pyramider og palassruiner langs hovedgata Calzada de los muertos (de dødes aveny). Delstatshovedstaden Toluca har en bykjerne i kolonistil. Flere befestede klostre fra den første spanske tida finnes rundt i delstaten. Katedralen i Ecatepec de Morelos er et eksempel på moderne arkitektur.
Mulen Live

Mulen Live er et konsertalbum med Mulens Portland Combo, utgitt i 1997.
Det pavelige vitenskapsakademi

Det pavelige vitenskapsakademi (latin: Pontificia Academia Scientiarum) er Vatikanets vitenskapsakademi. Det ble grunnlagt i 1936 av pave Pius XI.
Beskytter av det pavelige vitenskapsakademi er den regjerende pave. Dets målsetting er å fremme utviklingen av vitenskapene matematikk, fysikk og naturvitenskapene i sin alminnelighet, og studier av relaterte epistemologiske problemer. 
Akademiet har sitt opphav i Accademia Pontificia dei Nuovi Lincei som ble grunnlagt i 1847, og som i sin tur har en forgjenger i Accademia dei Lincei som ble grunnlagt i 1603 i Roma av den lærde romerske fyrste Federico Cesi (1585–1630), en ung botanist og naturviter som utså Galileo Galilei til dets president. Accademia dei Lincei finnes fortsatt, men som en fullstendig selvstendig institusjon.
Vitenskapsakademiet er ett av flere pavelige akademier i Vatikanet, og holder hus i Casino di Pio IV i Vatikanhagene. Blant akademiets medlemmer er eller var  Ernest Rutherford, Max Planck, Otto Hahn, Niels Bohr, Charles Hard Townes, Stephen Hawking og Erna Möller.
I januar 2011 ble protestanten Werner Arber, Nobelpristaker i medisin i 1978, utsett som den første ikkekatolikk til ordførende for Det pavelige vitenskapsakademi.
Olympiske sommerleker

De moderne olympiske sommerleker er en internasjonal multisportkonkurranse som avholdes hvert fjerde år. De olympiske sommerlekene regnes som det mest prestisjefylte sportsarrangementet i verden. Den internasjonale olympiske komité (IOK) er hovedansvarlig for organiseringen og arrangeringen av lekene.
De moderne olympiske sommerlekene ble for første gang avholdt i 1896 i Athen, Hellas. Lekene nummereres med romertall, der også avlyste leker inngår i nummereringen. Jubileumslekene i 1906 regnes ikke med i de offisielle IOK-statistikkene, men sportsstatistikere og andre interesserte tar de ofte med i sine statistikker. Lekene er medregnet i listene i denne artikkelen bortsett fra medaljestatistikken, som hovedsakelig baserer seg på IOKs offisielle medaljedatabase. 
Ved de første moderne olympiske lekene i 1896 deltok fjorten nasjoner med totalt 241 utøvere, kun menn, der mesteparten var fra arrangørlandet Hellas. Et drøyt århundre senere, under OL 2008 i Beijing, var det over to hundre nasjoner, med nesten elleve tusen mannlige og kvinnelige utøvere som deltok. Antall øvelser er også betydelig utvidet i løpet av de moderne lekenes historie fra slutten av 1800-tallet til nå.
Det olympiske flagget, med de fem ringene i ulike farger som symboliserer verdens kontinenter, ble tatt i bruk første gang under Sommer-OL 1920 i Antwerpen. Den olympiske ild ble første gang ført til olympiastadion i Berlin 1936. Ilden ble hentet i Olympia og fraktet til stadion av sportsutøvere fra Hellas.
På grunn av krig har det ved tre OL-år ikke blitt avholdt leker. De første innstilte lekene var i 1916 under første verdenskrig, de skulle ha vært arrangert i Berlin. Under andre verdenskrig ble lekene i 1940 (Tokyo) og 1944 (London) avlyst. Tyskland og Japan fikk ikke lov å delta i lekene 1948 i London på grunn av sin rolle under andre verdenskrig.
Politikk har påvirket lekene også utenom utestengelsen i 1948. Sovjetunionens invasjon av Afghanistan resulterte i at mange nasjoner fra den vestlige delen av verden boikottet  lekene 1980 i Moskva. Dette førte til en motreaksjon med boikott fra Sovjetunionen og en rekke østblokkland fire år senere under OL 1984 i Los Angeles.
Sommer-OL har blitt arrangert flest ganger i Europa, og det er flere byer som har stått som vert for lekene mer enn en gang: London, Paris, Los Angeles og Athen. Byer i Afrika har aldri stått som arrangør.
Seks verdensaldre

De seks verdensaldre er en periodisering av verdenshistorien som var utbredt i den kristne kulturkretsen i middelalderen og tidlig moderne tid, før den gikk av bruk i løpet av opplysningstiden. Den første som skrev om de seks verdensaldre med autoritet, var kirkefaderen Augustin omkring 400. Skjærepunktene i periodiseringen er hentet fra Bibelen.
Periodiseringen opererer med syv aldre med utgangspunkt i den bibelske skapelsesberetningen og ukens syv dager, hvor den syvende alder svarer til hviledagen, dvs. den evige hvilen etter dommedag. Derfor snakkes det normalt om de seks verdensaldre, da den syvende alder ikke vedrører den skapte «verden» i kristen forståelse.
Oppdelingen i de seks verdensaldre ble i Danmark brukt så sent som 1768–1772 av Ove Høegh-Guldberg i hans Verdens Historie.

Teorien

I Augustins De catechizandis rudibus fra omkring 400 fortalte han at det er seks verdensaldre. Det var ikke første gang at noen nevnte de seks verdensaldre, men Augustin var den første som uttalte seg om dem med autoritet.
Teoriens opprinnelse skal finnes i 2 Pet 3,8:
Dette ene må dere ikke glemme mine kjære, at for Herren er én dag som tusen år, og tusen år som én dag.
Det ble tolket på den måten at menneskeheten skulle gjennomleve seks perioder, hver på 1000 år. Deretter ville den syvende være evigheten på den andre siden av dommedagen.
Blant kristne lærde var det generelt enighet om at det var mulig å bestemme menneskehetens alder ved å begynne med Adam og sammenfatte de bibelske opplysningene om levetider og familieforhold. Alminneligvis kom man frem til at menneskeheten nå befant seg i den sjette og siste verdensalder og den syvende var nært forestående.
Før Augustin hadde andre kristne teologer kommet frem til at den sjette verdensalder ville slutte i 500. Den romerske teologen Hippolyt (døde i 235) skrev at nøyaktige studier avslørte at Paktens arks mål lagt sammen var 5½ alen, noe som betydde 5 500 år. Ettersom Jesus var blitt født i "den sjette time", eller halvveis gjennom en dag (eller 500 år inne i en alder), og ettersom fem kongedømmer (5 000 år) allerede var falt ifølge Johannes' åpenbaring, måtte det ha gått 5 500 år mellom Adams skapelse og Jesu fødsel. Dermed ville dommedag komme 500 år etter Jesu' fødsel.
Fylkesvei 4442

Fylkesvei 4442 går mellom Saltebakken og Skeie i Klepp. Veiens lengde er 4,3 km.
Frem til 2019 hadde veien betegnelsen fylkesvei 258.
Dennis Rawlins

Vitenskapelig forskning

Mens Rawlins studerte historiske data for magnetisk deklinasjon i polområdene ble han overrasket over at det ikke fantes noen slike data fra Robert Pearys ekspedisjon i 1909. Dette gjorde at han ble skeptisk til at Peary hadde nådd Nordpolen, slik han hevdet. I 1973 skrev Rawlins Peary at the North Pole: Fact of Fiction? som var den første vitenskapelige undersøkelsen av saken som konkluderte med at hverken Peary eller hans rival Frederick Cook hadde nådd polen.
Fra 1967 hevdet Rawlins konsekvent at Pluto er langt mindre enn én jordmasse, det daværende aksepterte tallet basert på tyngdekrefter, og at dens effekter på Uranus og Neptun må være effektivt umerkelig i de observasjonelle data fra den dagen. På denne tiden gjenfant han også tapte observasjoner av Uranus fra 1714, det første tillegget til listen over tidlige planetobservasjoner på over ett århundre og den siste av Uranus til dato.

DIO

På 1980-tallet hadde Rawlins en disputt med Michael Hoskin, redaktør for Journal for the History of Astronomy, over kvaliteten og standarden på dette tidsskriftet. I 1991 startet Rawlins sitt eget tidsskrift, DIO, the International Journal of Scientific History. Siden grunnleggelsen har Rawlins brukt tidsskriftet både som et utløp for arbeid og som et forum for å angripe sine rivaler.
Haga stadion

Haga stadion er et fotball- og friidrettsanlegg som ligger i Nes kommune i Akershus, 10 minutter fra Auli. Anlegget består av en stor gressbane, grusbane, friidrettsbane, sandvolleyballbane, håndballbane samt noen mindre gressbaner. Det er garderober, kiosk, kontor og lager. Hver sommer arrangeres det fotballskole her.
A Perfect Day (sang)

«A Perfect Day» er en amerikansk parlor song med melodi og tekst av Carrie Jacobs-Bond (1862–1946). Hun skrev den på the Mission Inn, Riverside, California.
Jacobs-Bond skrev teksten etter å ha sett solnedgangen over Mount Rubidoux fra sitt rom i fjerde etasje.
Hun kom frem med melodien tre måneder senere da hun turnerte i Mojaveørkenen.
I 1929 ved Lake Arrowhead, mens «A Perfect Day» ble spilt på grammofon, begikk Jacobs-Bonds eneste sønn, Frederick Jacobs smith, selvmord.
I mange år har Mission Inn spilt «A Perfect Day» på sitt klokkespill på slutten av dagen.

Popularitet

«A Perfect Day» ble en fenomenal suksess da den først ble publisert i 1910. Åtte millioner noteeksemplarer og fem millioner plater ble solgt i løpet av ett år. 25 milliioner noteeksemplarer ble solgt under Jacobs-Bonds levetid. 
Den var hennes mest ønskede nummer da Jacobs-Bond underholdt soldatene på amerikanske baser i Europa under den første verdenskrig. Populariteten til «A Perfect Day» ble så stor at til og med Jacob-Bonds indikerte i sin selvbiografi at hun hadde blitt «trett» av å høre den.
Sammen med «Just Awearyin' for You» og «I Love You Truly» – begge publisert i 1901 som en del av samlingen Seven Songs as Unpretentious as the Wild Rose – forsterket «A Perfect Day» Carrie-Jacobs karriere som den første kvinnen som gjorde et levebrød av å komponere.

Norsk versjon

Otto Leisner har skrevet en dansk tekst som den norske bygger på. Den norske tittelen er «En deilig dag».
M8 (Russland)

M8 er en føderal hovedvei i Russland. Den går fra hovedstaden Moskva til havnebyen Severodvinsk ved Kvitsjøen. En delstrekning av M8 følger Europavei 115. Veiens lengde er rundt 1271 km.
FODMAP

FODMAP (forkortelse for fermenterbare oligosakkarider, disakkarider, monosakkarider og polyoler) er et samlebegrep på bestemte sukkerarter som ikke tas opp i tynntarmen, men som blir nedbrutt av mikrober i tykktarmen. 
Mange pasienter med diagnosen irritabel tarm (IBS) oppnår lindring av sine mage- og tarmplager ved å bytte til en diett med lavt inntak av FODMAP, og dietten kalles derfor gjerne for lavFODMAP. Årsaken til IBS er ikke kjent, men en hypotese er at pasienter med denne tilstanden mangler evne til prosessere visse typer karbohydrater i tarmen.
Lake Placid (film)

Lake Placid er en amerikansk/canadisk film fra 1999. Filmen ble skrevet og produsert av David E. Kelley og regissert av Steve Miner. Handlingen i filmen finner sted på det oppdiktede stedet Black Lake i Maine i USA der en menneskeetende krokodille terroriserer lokalbefolkningen og rundt den dysfunksjonelle gruppen som forsøker å fange krokodillen død eller levende.
Det er laget to oppfølgere til filmen Lake Placid 2 fra 2008 og Lake Placid 3 fra 2010.
Leptopterna dolabrata

Utseende

Leptopterna dolabrata er ca. 8-10 millimeter lang har fint hår på kroppen, fargen er gulgrønn hos hunnen og mer brunlig hos hannen. Unge dyr er ikke så skarpt farget, mens eldre dyr har markerte tegninger og skarpere farger. 
Pronotum er svart med brungul midt og sidestriper, som fortsetter som midtlinje over scutellum. Bakre del av scutellum er gult.
Hodet er mørkt og har to lysere, gule flekker bak på hver side. Antennene er grågrønn ved roten hos hunnen, men blir mer rødbrun og mørker svart ut mot spissen. Hannen har mørke antenner. 
Hunnen mangler vinger og kan ikke fly, hun har bare noen korte anlegg til vinger, som dekker halve bakkroppen. Hannens dekkvinger er mørkebrunt og lysere gulbrunt farget. Hannens dekkvinger kan av og til få en sterk gul orange farge. <<<membranen hos hannen er mørk røkfarget.

Levevis

Leptopterna dolabrata lever tørre enger med gress og korn.
Hunnen kan ikke fly og kryper rundt på gressengen. Ofte sitter tegen i toppen av gresset og suger på frøakset. Hun legger, eller riktigere, stikker eggene inn i gresstråene ved roten. 
Overvintringen er som egg. Eggene klekkes om våren. De voksne stadiene finnes fra juli og utover høsten. 
Tegen har ufullstendig forvandling, overgang fra nyklekt larve til det voksne kjønnsmodne insektet går  gradvis gjennom flere hudskift (nymfestadier). Nymfene ligner mer og mer på de voksne  (imago) for hvert hudskifte.

Skadedyr

Leptopterna dolabrata regnes som skadedyr da den lever av å suge ut saft fra korn. Den angriper blad og aks. Bladenes får mørke flekker mens aksene blir tynne og kornavlingen redusert.
Brahmina

Utseende

Middelsstore, blankt rødbrune til svarte oldenborrer. Oversiden kan ha oppstående hår.

Levevis

Noen av artene er regnet som betydelige skadedyr i landbruket.

Utbredelse

Gruppen er utbredt i Asia.
Kelebogile

Etymologi

Kelebogile betyr «jeg er takknemlig» på sesotho. Navnet skrives også Kelebohile. Tradisjonelt ble barn sett på som en gave fra forfedrene, og navnet Kelebogile ble gjerne gitt til barn som ble født etter lang tids forsøk på å få barn, som en takk til forfedrene.

Kjente personer med navnet

Personene i listene er ordnet kronologisk etter fødselsår.
Elarbi El Maabdi

Tidlige år

Etter en del år på koranskole, begynte Elarbi på tospråklig arabisk/fransk skole og fullførte videregående opplæring ved Lycée Karia ba Mohamed i 1967. Han gjennomførte en treårs yrkesutdannelse ved "L'Institut de Technologie Hotelliere et Touristique" (Institutt for Hotellteknologi og turisme) i Tanger. I 1970, reiste han til Skottland for videre opplæring. I 1971 satte han kurs for Paris og ble der i et års tid. I 1972 reiste Elarbi til Norge og tok til å jobbe som servitør ved Hovden høyfjellshotell, før han endte som hovmester ved Dr Holms på Geilo. Forfatteren flyttet til Gjøvik i 1987.

Litterært arbeid

Elarbi var interessert i arabisk litteratur og vestlig kultur og språk siden ung alder og begynte å oversette fra arabisk, engelsk og fransk til norsk fra 1994.
Han skrev og oversatte en del romaner og diktsamlinger som bl.a diktsamlingen «Tidsaldre og drøm» utgitt av Cappelen Forlag i 2003, og en selvbiografisk roman av den syriske forfatteren Hanna Mina som heter «Bilder fra en barndom», utgitt av Solum Forlag i 2005. 
Elarbi skrev om sin barndom i Marokko i Årbok for Gjøvik nr. 21, 2005, og forfattet boken «Arabisk litteratur og kulturhistorie», som består av 766 sider. Han brukte seks år på å realisere det sistnevnte prosjektet som ble utgitt våren 2013 av El Språk Forlag. Han har oversatt og gjendiktet diktsamlingen«Speil meditasjon» som ble utgitt av Kulturkontoret på Gjøvik i samarbeid med Oppland fylkeskommune høsten 2013.  
Elarbi deltok med 20 dikt i diktantologien «Grenseløse Forfattere 2», utgitt høsten 2016 av Kulturforlaget Brak, Kirkenær og publisert dikt i litteraturtidsskriftet Bøygen og i flere andre norske aviser. 
Elarbis dikt handler om fremmedtilværelse, krigslidelser, rasisme, kjærlighet og naturens heterogene skapninger. En del norske aviser samt den marokkanske elektroniske journalen "Al-Watan" har skrevet om han. 
Elarbi er medlem ved Norsk faglitterær forfatter- og oversetterforening (NFF), Forfatter-organisasjonen Norsk (Pen) og ved "Den marokkanske foreningen for kreative kunstnere".

Hederspris

Elarbi fikk hedersprisen for sitt arbeid som dikter, forfatter og oversetter av Diktklubben ved Meknès Moulay Ismail-universitetet. Hedringen fant sted ved språkinstituttet Goethe Haus 30. november 2018, der han ble hedret som «Dikter uten grenser».
Hexarthrius vitalisi

Utseende

En stor (hannen 50-92 millimeter), blank, mørkbrun hjortebille. Hannens kjever er lange, nokså rette, med en butt, innoverrettet tann ved roten, med spredte, små tenner langs innerkanten og en kraftig tann nær spissen. Denne arten er slankere av bygning en del fleste andre Hexarthrius-artene. Antennene er nokså tynne, med en liten, seks-leddet vifte. Pronotum er rektangulært, mye bredere enn langt. Hunnen er helt svart, mye mindre enn hannen, uten påfallende forstørrede kjever, hodet grovt punktert.

Levevis

Larvene utvikler seg i råtne trestammer.

Utbredelse

Arten er kjent fra Thailand, Laos, Kina og Vietnam.
Det danske Kriminalakademi

Det danske Kriminalakademi (DKA) er en dansk forening med formål å fremme god kriminallitteratur. DKA ble stiftet 15. november 1986. Foreningen består av danske forfattere av kriminallitteratur og «personer som offentlig har skrevet om kriminallitteratur eller på annet vis bidratt vesentlig til Det danske Kriminalakedemis formål».
DKA utdeler hvert år Harald Mogensen-prisen for fjorårets beste danske kriminalroman, Det danske Kriminalakademis debutantpris til den beste danske kriminalroman utgitt av en debutant og Palle Rosenkrantz-prisen til forfatteren av det beste kriminallitterære verk utgitt på dansk i foregående år uten hensyn til forfatterens nasjonalitet.
Etter innstilling fra medlemmene kan foreningen også uttedele Det danske Kriminalakademis diplom for særlig bemerkelsesverdig innsats innen genren.
Hylephila

Utseende

Små til middelsstore (vingespenn ofte ca. 25 millimeter), brune og oransje smygere.
Undersiden er blekere farget enn oversiden.

Levevis

Larvene lever på ulike gress.

Utbredelse

Slekten er utbredt i Amerika, fra Michigan i nord til Argentina i sør.
Norgesmesterskapet i bueskyting 1989

Norgesmesterskapet i bueskyting 1989 bestod av flere arrangementer som i 1989 kåret norgesmestere i bueskyting.
NM innendørs ble arrangert i Skedsmohallen 11. mars. 
NM i skiveskyting ble arrangert på Nadderud i Bærum 12. august. 
NM i jakt- og feltskyting ble arrangert på Sørmarka 17. september. 
Kongepokalene ble vunnet av Vigdis Stigen Landskaug og Svein Tore Anglevik.
Gascogne

Gascogne (gaskognisk: Gasconha) er en historisk provins i sørvestlige Frankrike som omfatter departementene Landes, Gers og Hautes-Pyrénées samt deler av Pyrénées-Atlantiques, Lot-et-Garonne, Tarn-et-Garonne, Haute-Garonne, Gironde og Ariège. Det var en del av «provinsen Guyenne og Gascogne» før den franske revolusjon. Regionen er vagt definert, og skillet mellom Guyenne og Gascogne er uklart, en del har definert det som overlappende mens andre betrakter Gascogne som en del av Guyenne, men de fleste definisjoner plasser Gascogne i øst og sør for Bordeaux. Hovedstaden i den historiske provinsen var Auch.
Gascogne var historisk befolket med et folk som snakket et språk likt eller beslektet med baskisk. Navnet Gascogne kommer fra samme rotord som baskisk. Stedsnavnet Gascogne er dokumentert til slutten av 1300-tallet fra mellomfransk i gascon, avledet fra vulgærlatin *wasco, fra latin vasco, entall av vascones. Fra middelalderen og fram til i dag har gaskognisk blitt snakket, men det er klassifisert som en regional variant av oksitansk. Blant franskmenn har finnes uttrykket gasconade i betydningen «skytende prat».
Filip IV av Frankrike og Edvard I av England undertegnet Parisavtalen i 1303 som innebar at Gascogne ble overdradd til England fra Frankrike, Ved slutten av hundreårskrigen, etter Gascogne at skiftet eier flere ganger, ble engelskmennene endelig beseiret i slaget ved Castillon den 17. juli 1453. Gascogne har vært fransk siden da.
Gascogne er landet til d'Artagnan, som inspirerte Alexandre Dumas’ litterære figur «d'Artagnan» i De tre musketerer. Det er også hjemtraktene til helten i teaterstykket Cyrano de Bergerac (1897) av Edmond Rostand, men stykkets skrytende figur har lite til felles med den virkelige Cyrano de Bergerac som var fra Paris. Også Henrik III av Navarra, som senere ble konge av Frankrike som Henrik IV, var fra Gascogne. Karl III Johan ble født i født i Gascognes største by Pau i departementet Pyrénées-Atlantiques.
Gascogne er kjent for sin douceur de vivre («livets søthet»), dets mat og kjøkken, ved dets foie gras (gåselever) og druebrennevinet Armagnac, dets middelalderbyer og landsbyer lokalt kalt for bastides er spredt blant grønne åser, dets solskinnsvær, landskapets skjønnhet, med tidvis glimt av Pyreneene i det fjerne, alt dette bidrar til Gascogne som et mål for turister og andre besøkende.
Landene som forsvant

Landene som forsvant er ei norsk sakprosabok fra 2016, skrevet av arkitekten og frimerkesamleren Bjørn Berge. Boka beskriver 50 stater som opphørte å eksistere i perioden fra 1840 til 1970. Noen av landene var kortvarige, andre hadde lang historie.
Boka ble i 2016 utgitt på finsk og nederlandsk, i 2017 på engelsk og svensk og i 2018 på dansk og tysk.
NM i roing 2009

NM i roing 2009 ble arrangert på Voss 12.-13. september 2009.
Kongepokalvinnere ble Fana Roklubb (singlesculler med Nils Jakob Hoff) og Christiania Roklub (dobbeltsculler med Marianne Fernholt Nordahl og Martha Helgeland).
Grunnkretser i Sandøy kommune

Grunnkretser i Sandøy kommune er delområder og grunnkretser som seksjonerer Sandøy kommune, Møre og Romsdal, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Forfatterforlaget

Forfatterforlaget var et lite norsk forlag, som ble grunnlagt i 1976.
Forlaget fokuserte på motkultur og ukjente forfattere, og stod blant annet bak debutbøkene til Ingvar Ambjørnsen, Elin Brodin og Gudmund Vindland. 
Fra 1980 til 1983 ble forlaget drevet fra et kunstnerkollektiv i Hølen.
Bergisch Gladbach

Historie

Tidlige bosetninger eksisterte på 1200-tallet, men byen ble først offisielt grunnlagt i 1856.
Ordet «Bergisch» i navnet kommer av at byen lå i jarldømmet Berg, og ble lagt til for å skille den fra Mönchengladbach. I 1975 ble byen slått sammen med nabobyen Bensberg og fikk over 100 000 innbyggere i 1977.